Оставка и нов директор в Държавен фонд "Земеделие" - Телевизия Европа
Оставка и нов директор в Държавен фонд...
Изпълнителният директор на Държавен фонд „Земеделие“ Живко Живков подаде оставка. В мотивите за решението си Живков посочва, че иска да бъде запазен имиджът на ДФЗ след последните скандали около него. На извънредно заседание на управителния съвет на фонда оставката беше приета, а начело на него беше избран Васил Грудев.
Дни след акцията в Държавен фонд „Земеделие“, при която петима служители се сдобиха с обвинения, директорът на фонда подаде оставка. Живко Живков се оттегли с мотива, че иска да запази имиджа на структурата. Заедно с него си отиват и двама от заместниците във фонда – Калоян Костадинов, който беше сред задържаните при акцията и Георги Динев. Начело на земеделската институция застава Васил Грудев.
И въпреки че според Грудев проблеми в системата има, кадровото обезпечаване не бил един от тях.
Васил Грудев не за първи път застава начело на фонда. През 2013-та, макар и за два месеца, той е назначен за изпълнителен директор, преди това е на поста заместник. Бил е бивш зам.-министър на замеделението и съветник по еврофондовете на Десислава Танева.